PPP มาเร็ว ไปเร็ว
ประเด็นนี้เป็นมุมมองของแต่ละคน บางคนอาจเชื่อเรื่องดังกล่าว บางคนอาจไม่เชื่อเรื่องนี้ แต่สุดท้ายจะขึ้นอยู่กับปัจจัยพื้นฐานเอื้ออำนวยขนาดไหน ซึ่งเป็นเรื่องที่อาจารย์ให้ความสำคัญมากเป็นอันดับแรก รองลงมาเป็นการเคลื่อนตัวของหุ้นในอดีต ถัดมาเป็นเรื่องของผู้บริหารมีวิสัยทัศน์ขนาดไหน และยังมีอีกหลายเรื่องที่จะเป็นองค์ประกอบให้หุ้นทะยานขึ้นอย่างร้อนแรง
5 พ.ย. 2559

คุณสมศักดิ์ จากบางซื่อ กรุงเทพฯ พูดถึงหุ้น PPP หรือ บริษัท พรีเมียร์ โพรดักส์ จำกัด (มหาชน) ไม่ค่อยมีเนื้อหาสาระที่น่าสนใจสักเท่าไหร่ และตัวธุรกิจที่ทำในทุกวันนี้ ไม่ค่อยมีการประชาสัมพันธ์ให้นักลงทุนรายย่อยได้รับรู้ ส่งผลให้ราคาหุ้นแกว่งตัวไปตามเรื่องตามราว แต่ยังคงวนเวียนอยู่ที่ระดับ 5-6 บาท จึงรู้สึกแปลกใจที่เห็นราคาหุ้นตัวนี้วิ่งขึ้นอย่างร้อนแรง ทั้งที่ปัจจัยหลายอย่างยังเหมือนเดิม สุดท้ายกลายเป็นสงครามวันเดียวแบบนี้ อาจารย์คิดเหมือนผมไหมว่า หุ้นตัวนี้มาทางไหน กลับทางนั้นครับ
 
ประเด็นนี้เป็นมุมมองของแต่ละคน บางคนอาจเชื่อเรื่องดังกล่าว บางคนอาจไม่เชื่อเรื่องนี้ แต่สุดท้ายจะขึ้นอยู่กับปัจจัยพื้นฐานเอื้ออำนวยขนาดไหน ซึ่งเป็นเรื่องที่อาจารย์ให้ความสำคัญมากเป็นอันดับแรก รองลงมาเป็นการเคลื่อนตัวของหุ้นในอดีต ถัดมาเป็นเรื่องของผู้บริหารมีวิสัยทัศน์ขนาดไหน และยังมีอีกหลายเรื่องที่จะเป็นองค์ประกอบให้หุ้นทะยานขึ้นอย่างร้อนแรง
ด้วยเหตุนี้ถึงอยากให้นักลงทุนตัดสินใจเอาเองดีกว่า เพราะจะช่วยฝึกให้นักลงทุนมีความรอบคอบในการลงทุนมากขึ้น และข้อมูลแรกที่นักลงทุนต้องมีไว้ใช้ประกอบการตัดสินใจก็คือ หุ้น PPP หรือ บริษัท พรีเมียร์ โพรดักส์ จำกัด (มหาชน) เป็นผู้ผลิตและจัดจำหน่ายผลิตภัณฑ์เพื่อสิ่งแวดล้อม ที่เกี่ยวกับระบบบำบัดน้ำเสีย ระบบสำรองน้ำ ผลิตภัณฑ์วัสดุก่อสร้าง เพื่อจัดจำหน่ายให้ผู้บริโภคทั่วไป และผู้ประกอบการอุตสาหกรรมภายในประเทศ
นอกจากนี้ ยังมีบริษัทย่อย 3 แห่ง ดังนี้ บริษัท พรีเมียร์ โฮม แอพพลายแอนซ์ จำกัด (PHA) เป็นผู้จัดจำหน่ายเครื่องใช้ไฟฟ้าที่มีคุณสมบัติประหยัดพลังงาน โดยมีผลิตภัณฑ์ที่จำหน่ายประเภทตู้แช่เย็น ตู้แช่แข็ง เป็นต้น, บริษัท อินฟินิท กรีน จำกัด (IGC) ดำเนินธุรกิจไฟฟ้าพลังงานแสงอาทิตย์ และบริษัท พี พี วินด์ เอ็นเนอร์จี จำกัด (PPW, บริษัทย่อย) ซึ่งจัดตั้งขึ้นโดยมีวัตถุประสงค์ศึกษาความเป็นไปได้ของธุรกิจผลิตไฟฟ้าพลังงานลม
ส่วนความสามารถในการทำกำไรในช่วง 2 ปีที่ผ่านมายังไม่มีอะไรโดดเด่น (ดูตารางการเงิน) จึงด่วนสรุปเกินไปหากจะการันตีว่า PPP เป็นหุ้นที่ควรค่าในการลงทุน เพราะยังไม่มีปัจจัยใหม่ๆ เข้ามากระตุ้นความเชื่อมั่น ซึ่งเป็นข้อมูลที่ผู้
 
(หน่วย : ล้านบาท)
 
เนื่องจากข้อมูลตรงนี้บอกให้รู้ว่า หากผลงานออกมาดีกว่าที่คาด ราคาแถวนี้ถือว่าต่ำเกินไป หากผลงานออกมาพอๆ กับปีที่ผ่านมา ราคาแถวนี้ถือว่าสูงเกินไป เรื่องทั้งหมดมีเพียงเท่านี้เอง
ที่สำคัญคือ ค่า P/E ที่ระดับ 11 เท่า และค่า P/BV ที่ระดับ 1.80 เท่า อาจเป็นการส่งสัญญาณให้รู้ว่า หุ้นมีโอกาสปรับตัวขึ้นได้อีกเยอะก็จริง แต่ก็ต้องขึ้นอยู่กับนักลงทุนส่วนใหญ่เห็นพ้องต้องกันว่า PPP เป็นหุ้นที่เหมาะต่อการลงทุนจริงๆ หุ้นถึงจะมีโอกาสทะยานขึ้นอย่างแข็งแกร่งนะครับ
ไม่เช่นนั้นจะเป็นเหมือนกับเหตุการณ์ในช่วง 2 ปีที่ผ่านมา ซึ่งตอนนั้นราคาหุ้นทะยานขึ้นไปถึงระดับ 11 บาท แต่หลังจากนั้นราคาหุ้นก็อ่อนตัวลงมาเรื่อยๆ จนราคาหุ้นแกว่งตัวไปมาที่ฐานแนวรับ 5 บาทเป็นแรมปี
…
 

กราฟประกอบข่าว Aspen, ราคาปิด ณ วันที่ 4 พ.ย.59